TARYBOS SPRENDIMAS
2008 m. birželio 3 d.
panaikinantis Sprendimą 2005/730/EB dėl perviršinio deficito Portugalijoje
(2008/561/EB)
EUROPOS BENDRIJŲ TARYBA,
atsižvelgdami į Europos bendrijos steigimo sutartį, ypač į jos 104 straipsnio 12 dalį,
atsižvelgdama į Komisijos rekomendaciją,
kadangi:
(1)
Tarybos sprendime 2005/730/EB (1), priimtame Komisijai pagal Sutarties 104 straipsnio 6 dalį pateikus rekomendaciją, nuspręsta, kad Portugalijoje susidarė perviršinis deficitas. Taryba pažymėjo, kad 2005 m. planuojamas valdžios sektoriaus deficitas sudaro 6,2 % BVP, t. y. didesnis nei Sutartyje nustatyta 3 % BVP pamatinė vertė, o bendroji valdžios sektoriaus skola, kaip numatoma, pasieks 66,5 % BVP, t. y. bus didesnė nei Sutartyje nustatyta 60 % BVP pamatinė vertė.
(2)
2005 m. rugsėjo 20 d. Taryba, vadovaudamasi Sutarties 104 straipsnio 7 dalimi, 1997 m. liepos 7 d. Tarybos reglamento (EB) Nr. 1467/97 dėl perviršinio deficito procedūros įgyvendinimo paspartinimo ir paaiškinimo (2) 3 straipsnio 4 dalimi ir remdamasi Komisijos rekomendacija, priėmė Portugalijai skirtą rekomendaciją, kad ne vėliau kaip iki 2008 m. būtų panaikintas deficito perviršis. Rekomendacija buvo paskelbta viešai.
(3)
Pagal Sutarties 104 straipsnio 12 dalį Tarybos sprendimą dėl perviršinio deficito susidarymo reikia panaikinti, kai, Tarybos nuomone, perviršinis deficitas atitinkamoje valstybėje narėje ištaisytas.
(4)
Pagal Sutarties priede pateiktą Protokolą dėl perviršinio deficito procedūros Komisija teikia procedūrai vykdyti reikalingus duomenis. Taikydamos protokolą, pagal 1993 m. lapkričio 22 d. Tarybos reglamento (EB) Nr. 3605/93 dėl Europos bendrijos steigimo sutarties priede pateikto Protokolo dėl perviršinio deficito procedūros taikymo (3) 4 straipsnį valstybės narės du kartus per metus, t. y. iki balandžio 1 d. ir iki spalio 1 d., turi pateikti duomenis apie valdžios sektoriaus deficitą ir skolą ir kitus susijusius kintamuosius.
(5)
Remiantis Komisijos (Eurostato) duomenimis, kuriuos ji pateikė pagal Reglamento (EB) Nr. 3605/93 8g straipsnio 1 dalį, Portugalijai pateikus pranešimą iki 2008 m. balandžio 1 d., ir Komisijos tarnybų 2008 m. pavasario prognoze, patvirtinamos šios išvados:
-
valdžios sektoriaus deficitas buvo sumažintas nuo 6,1 % BVP 2005 m. iki 3,9 % BVP 2006 m. ir 2,6 % BVP 2007 m., t. y. buvo mažesnis nei 3 % BVP deficito pamatinė vertė likus metams iki Tarybos nustatyto termino. Siekiant palyginti - 2007 m. gruodžio mėn. atnaujintoje Portugalijos stabilumo programoje buvo nustatytas 3 % BVP tikslas,
-
prie valdžios sektoriaus balanso gerinimo prisidėjo tiek mažėjantis valdžios sektoriaus išlaidų ir BVP santykis, tiek didėjantis pajamų ir BVP santykis. Išlaidų santykis 2006 m. sumažėjo 1 procentinio punkto BVP, o 2007 m. - beveik procentinio punkto BVP. Kartu valdžios sektoriaus pajamų santykis padidėjo maždaug procentinio punkto BVP tiek 2006 m., tiek 2007 m. Fiskalinė konsolidacija daugiausia priklausė nuo struktūrinių priemonių, o 2007 m. prie jos nežymiai prisidėjo 0,1 % BVP vertės vienkartinė operacija. Apskaičiuota, kad struktūrinis balansas (t. y. pagal ciklą pakoreguotas balansas, neįskaitant vienkartinių ir kitų laikinųjų priemonių) pagerėjo dviem procentiniais punktais BVP 2006 m. ir 1 procentiniu punktu BVP 2007 m., o tai atitinka Tarybos rekomendaciją pagal 104 straipsnio 7 dalį dėl struktūrinio balanso sumažinimo 1,5 % BVP 2006 m. ir bent % BVP 2007 m.,
-
Komisijos tarnybų 2008 m. pavasario prognozėje numatoma, kad 2008 m. deficitas bus dar labiau sumažintas - iki 2,2 % BVP, daugiausia dėl tam tikrų papildomų pajamų, o biudžeto vykdymui teigiamos įtakos turės vienkartinė 0,2 % BVP deficitą mažinanti operacija. Tai iš esmės atitinka 2007 m. gruodžio mėn. atnaujintoje Portugalijos stabilumo programoje nustatytą oficialų 2,4 % BVP deficito tikslą ir patikslintą 2,2 % BVP tikslą, kurį Portugalijos valdžios institucijos paskelbė 2008 m. kovo mėn. pabaigoje. Pavasario prognozėje numatoma, kad laikantis prielaidos, jog politika nebus keičiama, 2009 m. valdžios sektoriaus deficitas sudarys 2,6 % BVP. Tai rodo, kad deficitas patikimai ir tvariai sumažintas iki mažesnės nei 3 % BVP pamatinės vertės,
-
tačiau prognozuojama, kad 2008 m. struktūrinis balansas pagerės maždaug procentinio punkto BVP, o 2009 m., laikantis prielaidos, jog politika nebus keičiama, pablogės procentinio punkto BVP. Tai reikia vertinti atsižvelgiant į tai, kad būtina daryti pažangą siekiant biudžeto būklės vidutinės trukmės tikslo (VTT), t. y. Portugalijos atveju - 0,5 % BVP struktūrinio deficito,
-
valdžios sektoriaus skola sumažėjo nuo 64,7 % BVP 2006 m. iki 63,6 % BVP 2007 m. Manoma, kad 2009 m. dėl lėto BVP augimo ir vis dar palyginti Komisijos tarnybų 2008 m. pavasario ekonominėje prognozėje numatomo didelio valdžios sektoriaus deficito valdžios sektoriaus skola sudarys apie 64 % BVP.
(6)
Tarybos nuomone, perviršinis deficitas Portugalijoje ištaisytas, todėl Sprendimas 2005/730/EB turėtų būti panaikintas,
PRIĖMĖ ŠĮ SPRENDIMĄ:
1 straipsnis
Atlikus bendrą vertinimą daroma išvada, kad perviršinis deficitas Portugalijoje ištaisytas.
2 straipsnis
Sprendimas 2005/730/EB panaikinamas.
3 straipsnis
Šis sprendimas skirtas Portugalijos Respublikai.
Priimta Liuksemburge, 2008 m. birželio 3 d.